লালকেল্লার সামনে ভয়াবহ বিস্ফোরণ, ঠিক কী হয়েছিল? শুনুন প্রত্যক্ষদর্শীদের মুখে

দিল্লি: দিল্লিতে লালকেল্লার কাছে বিস্ফোরণ। অন্তত ১৭ জনের মৃত্যুর আশঙ্কা। প্রত্যক্ষদর্শীরা জানান, প্রচণ্ড শব্দে কেঁপে ওঠে গোটা এলাকা, এরপরই দেখা যায় ধোঁয়ার কুণ্ডলী। যে সময় বিস্ফোরণ ঘটে রোজকার মতো এদিনও সেই জায়গায় ব্যাপক জনসমাগম ছিল। তীব্র আতঙ্ক গোটা এলাকায়। এলাকারই বাসিন্দা রাধর পান্ডের বাড়ি খুব কাছেই। একরাশ আতঙ্ক নিয়ে তিনি বলছেন, “আমি তখন ছাদে দাঁড়িয়েছিলাম। তখনই খুব জোরে আওয়াজটা শুনতে পাই। আকাশে একটা বড়সড় আগুনের গোলা উঠে যেতে দেখি। গোটা এলাকা একেবারে দুলে ওঠে। শোনা মাত্রই ছুটে নিচে নেমে এসেছিলাম।”অন্য এক সর্বভারতীয় সংবাদমাধ্যমে মনীশ নামে আরও এক প্রত্যক্ষদর্শী বলছেন, “আমার দোকান এখান থেকে ২০০ মিটার দূরে। যখন বিস্ফোরণটা হয় তখন আমার পুরো দোকানটা কেঁপে উঠেছিল। পুলিশ তো অনেককেই উদ্ধার করে গাড়ি করে নিয়ে যাচ্ছে দেখলাম।”

বিস্ফোরণের পরই গাড়িতে আগুন। বিস্ফোরণের পর ৩ থেকে ৪ টি গাড়িতে আগুন লেগে যায় বলে জানা গিয়েছে। সন্ধ্যে ৭টা নাগাদ এই ঘটনা ঘটে। ঘটনাস্থলে দমকলের ৭টি ইঞ্জিন। বিস্ফোরণের পরই দাউদাউ করে জ্বলতে থাকে আগুন। লালকেল্লা মেট্রোর ১ নং গেটের কাছে আগুন লাগার ঘটনায় তীব্র চাঞ্চল্য় ছড়িয়ে পরে। এই ঘটনায় আহত হয়েছেন অনেকেই এমনটাই খবর পাওয়া যাচ্ছে। ঘটনাস্থলে NSG ও NIA টিম। ছড়িয়ে ছিটিয়ে রয়েছে ছিন্নভিন্ন দেহ।দেশের সমস্ত বড় শহরগুলিতে জারি করা হল হাই অ্যালার্ট। হাই অ্যালার্ট জারি হয়েছে কলকাতাতেও। লাল সতর্কতা উত্তরপ্রদেশে।

আরও পড়ুন: দিল্লিতে বি/ধ্বং/সী ব্লা/স্ট, ঘটনাস্থলে NIA, দেখুন এ কী অবস্থা

সর্বভারতীয় সংবাদমাধ্যমে আর এক প্রত্যক্ষদর্শী জানান, “এত জোরে আওয়াজ হয়েছে শুনে মনে হচ্ছিল একটা মিসাইল যেন আকাশ থেকে এসে ফাটল। আমি সোফায় বসেছিলাম। পুরো সোফা দুলে যায়। মাটি কেঁপে ওঠে। এসে দেখি কম করে ৬ থেকে ৭টা গাড়িতে আগুন লেগে যায়।” কিন্তু এই বিস্ফোরণের পিছনে ঠিক কোন কারণ তা তদন্ত শুরু করেছে পুলিশ। এর পিছনে কোনও নাশকতা রয়েছে কিনা তাও খতিয়ে দেখা হচ্ছে।

#WATCH | #Delhi: A call was received regarding an #explosion in a car near Gate No. 1 of the #RedFort Metro Station, after which three to four vehicles also caught fire and sustained damage. A total of 7 fire tenders have reached the spot. Further details awaited: Delhi Fire Dept pic.twitter.com/ywCD2RDDRz

— Prameya English (@PrameyaEnglish) November 10, 2025

বিস্ফোরণের ঘটনায় মৃত অন্তত ১৭, আহত বহু। এএনআই সূত্রে খবর, মৃতের সংখ্যা আরও বাড়তে পারে বলে আশঙ্কা করা হচ্ছে। লালকেল্লা মেট্রো স্টেশনে আপাতত পরিষেবা বন্ধ বলে জানা গিয়েছে। দিল্লির বিভিন্ন জায়গায় হাই এলার্ট জারি করা হয়েছে। দিল্লির পর হাই অ্যালার্ট জারি মুম্বাইতেও।

সংবাদমাধ্যম সূত্রে খবর, লালকেল্লা মেট্রোর ১ নম্বর গেটের পার্কিংয়ে দাঁড়িয়ে থাকা এক গাড়িতে বিস্ফোরণের ঘটনা ঘটে। দ্রুত আগুন ছড়িয়ে পড়ে পার্কিংয়ে থাকা আরও কয়েকটি গাড়িতে। বিস্ফোরণের কারণ নিশ্চিত নয়। তবে নাশকতার আশঙ্কাও উড়িয়ে দেওয়া হচ্ছে না। খবর পেয়ে ঘটনাস্থলে পৌঁছোয় এনআইএ এবং এনএসজি। ফরেন্সিক দলও ঘটনাস্থলে যাচ্ছে বলে খবর।

কেন্দ্রীয় গোয়েন্দারা দাবি করেন, দিল্লিতে বড়সড় জঙ্গি হামলার ছক তাঁরা ভেস্তে দিয়েছেন। একই দিনে সেই দাবি ঘিরেই এই বিস্ফোরণ ঘটায় আতঙ্ক আরও বেড়ে গিয়েছে রাজধানীজুড়ে। নিরাপত্তা বাহিনী দ্রুত ঘটনাস্থলে পৌঁছে ঘিরে ফেলে গোটা অঞ্চল। শুরু হয়েছে তদন্ত। এখনো পর্যন্ত কেউ দায়িত্ব স্বীকার করেনি, তবে প্রশাসনের শীর্ষ মহল ঘটনাটিকে অত্যন্ত গুরুত্ব সহকারে দেখছে।

দেখুন খবর:

c